 **REPUBLICA MOLDOVA**

**Сonsiliul Raional DROCHIA**

 MD 5200 or. Drochia, bd. Independenţei,15 МД 5200 г. Дрокия, бул. Индепенденцей, 15

 tel: (252) 2- 20-57 fax : (252) 2-20-58 тел: (252) 2- 20-57 факс: (252) 2-20-58

 e-mail: cancelardroc@mail.ru e-mail cancelardroc@mail.ru

 www.drochia.md www.drochia.md

**DECIZIE NR.2/10**

**Din 30 martie 2017 or. Drochia**

 Cu privire la organizarea odihnei de vară

 a copiilor și adolescenților în sezonul estival 2017.

 În scopul bunei organizări a odihnei de vară, întremării sănătății copiilor și adolescenților în sezonul estival 2017, în temeiul art.art. 43, 46 din Legea nr. 436-XVI din 28.12.2006 privind administraţia publică locală, Consiliul raional Drochia **DECIDE:**

1. Se organizează, în perioada 18 iunie - 01 august 2017, tabere de odihnă şi întremare a sănătăţii copiilor şi adolescenţilor, inclusiv de 660 copii, în 3 schimburi, la tabăra de odihnă şi întremare a sănătăţii copiilor şi adolescenţilor (câmp) „Poieniţa însorită” or. Drochia şi în tabere cu sejur de zi în instituţiile de învăţămînt.

 2. Se stabileşte, că finanţarea instituţiilor de odihnă şi întremare a sănătăţii copiilor şi adolescenţilor nominalizate, în punctul 1, se va efectua din bugetul de stat, bugetul raional, din sumele plătite de părinți și din mijloacele speciale (alocate de la întreprinderi de stat, organizaţii, asociaţii), urmînd, ca costul unui bilet pentru 10 zile, la „Poieniţa însorită” și celor cu sejur de zi va fi stabilit în conformitate cu prevederile Hotărîrii Guvernului pe chestiunea vizată.

 3. Se constituie şi se aprobă componenţa comisiei pentru organizarea şi monitorizarea odihnei şi întremării sănătăţii copiilor şi adolescenţilor în sezonul estival 2017, după cum urmează: **președinte:**  Josanu Vitalie, vicepreşedinte raionului; **vicepreședinte:**  Recean Ion, şef Direcţia învăţămînt, tineret şi sport; **secretar:** Pușcaș Tudor, specialist principal, Direcția învățămînt, tineret și sport; **membrii:** Arhipov Alexandru, director SA „RED Nord-Vest” Drochia;Babin Iurie, medic-şef Centrul de sănătate publică Drochia; Bernic Maxim, şef, Inspectoratul de poliţie Drochia, locotenent colonel de poliție; Eni Dumitru, preşedintele Consiliului interramural al sindicatelor Drochia, preşedintele consiliului raional al educaţiei şi ştiinţei; Gagiu Vasile, șef, Direcția raională pentru siguranța alimentelor; Golban Tudor, şef Direcţia asistenţă socială şi protecţie a familiei; Irodoi Alexandru, şef Secţia situaţii excepţionale; Lopotenco Emilia, șef IMSP „Centrul de Sănătate autonom or. Drochia „Anatolie Manziuc”; Lupașcu Grigore, consilier raional, președintele comisiei consultative de specialitate pentru activități economico-financiare și buget; Roșca Haralampie, șef Inspecția ecologică Drochia; Trifailo Marin, şef Secţia construcţii, gospodărie comunală şi drumuri; Vița Irina, șef, Direcția finanțe.

 4. Comisia nominalizată în pct. 3 de comun cu Direcția învățămînt, tineret și sport (Ion Recean) și alte părți interesate, în perioada pregătirii, deschiderii şi funcţionării instituţiilor de odihnă şi întremare a sănătății copiilor și adolescenților:

* va asigura, pînă la 22 mai 2017, lucrările de pregătire şi amenajare a

teritoriului taberei „Poieniţa însorită”, cât şi a celor cu sejur de zi, dotarea acestora cu inventarul și utilajul necesar;

- 2 -

* va elabora devizul de cheltuieli a odihnei de vară, de plată a angajaţilor și va

stabili limita costului unui buletin pentru 10 zile de aflare la „Poieniţa însorită” și în cele cu sejur de zi, în urma emiterii Hotărîrii Guvernului pe chestiunea vizată și în temeiul altor acte legislative;

* va asigura securitatea vieţii şi sănătăţii copiilor şi adolescenţilor în perioada

aflării lor în instituţiile de odihnă şi întremare;

* va întreprinde acţiuni necesare pentru asigurarea prioritară a instituţiilor de

odihnă şi întremare a sănătăţii copiilor şi adolescenţilor cu produse alimentare şi va exercita permanent un control riguros al calităţii acestora;

* va asigura completarea tuturor taberelor de odihnă cu personal didactic

calificat;

* va asigura taberele de odihnă cu lucrători medicali, echipamente medicale şi

medicamentele necesare;

* va întreprinde măsuri necesare pentru asigurarea, supravegherea şi respectarea

cerinţelor antiincendiare pe întreaga perioadă a funcționării instituţiilor de odihnă.

* va asigura desfăşurarea activităţilor artistice şi culturale.

 5. SA „RED Nord-Vest”, filiala Drochia (Alexandru Arhipov) şi SA „Moldtelecom” filiala Drochia (Ion Dascăl) asigură alimentarea neîntreruptă a instituţiilor de odihnă şi întremare cu energie electrică şi funcţionare a mijloacelor de telecomunicaţii.

 6. Inspectoratul de poliţie Drochia (Maxim Bernic) asigură menţinerea ordinii şi securităţii publice în amplasamentele instituţiilor de odihnă şi întremare a sănătăţii copiilor şi adolescenţilor, escortarea în modul stabilit a vehiculelor, care vor transporta copii şi pentru alte destinaţii.

 7. Se stabileşte că, în caz de eliberare din funcţiile deţinute a membrilor comisiei pentru organizarea şi monitorizarea odihnei şi întremării sănătăţii copiilor şi adolescenţilor în sezonul estival 2017, funcţiile acestora vor fi exercitate de persoanele nou-desemnate în posturile respective, fără emiterea unei noi decizii a Consiliului raional.

 8. Realizarea prezentei decizii se pune pe seama dlui Ion Recean, șef Direcția învățămînt, tineret și sport, vicepreședintele comisiei pentru organizarea şi monitorizarea odihnei şi întremării sănătăţii copiilor şi adolescenţilor în sezonul estival 2017 care va prezenta Consiliului raional, către 1 septembrie 2017, o notă informativă despre rezultatele organizării şi desfăşurării odihnei şi întremării copiilor şi adolescenţilor în sezonul estival 2017 în teritoriul raionului.

 9. Prezenta decizie se aduce la cunoștință publică, prin plasarea pe site-ul oficial al Consiliului raional și se comunică părților vizate.

 **Președintele ședinței**

**Consiliului raional Drochia Andrian ROTARU**

**Contrasemnează:**

 **Secretarul**

**Consiliului raional Drochia Oxana GRIGORIȚA**